UPUTE ZA CITIRANJE

*DUBROVNIK ANNALS*

**Knjiga**

Bibliografska jedinica obavezno sadrži:

* ime i prezime autora
* naslov knjige (*u kurzivu*) i svezak
* kod izdanja izvora priređivačevo ime i prezime iza naslova uz kraticu: ed.
* ako pripada seriji, ime serije i sveska
* mjesto izdanja
* nakladnik
* godina izdanja

**Primjeri:**

Cvito Fisković, *Naši graditelji i kipari XV. i XVI. stoljeća u Dubrovniku*, Zagreb: Matica hrvatska, 1947.

*Diplomatički zbornik Kraljevine Hrvatske, Dalmacije i Slavonije*, II, ed. Tadija Smičiklas, Zagreb: JAZU, 1904.

**Rad u časopisu**

Bibliografska jedinica obavezno sadrži:

* ime i prezime autora
* naslov rada ("u navodnicima")
* naslov časopisa (*u kurzivu*)
* godište (volumen) i (ako postoji) broj unutar godišta, odijeljen kosom crtom
* godina izdanja (u obloj zagradi)
* početna i posljednja stranica rada

**Primjer**:

Ljubo Karaman, "O staroj slikarskoj školi u Dubrovniku", *Anali Historijskog instituta JAZU u Dubrovniku* 2 (1953), 101-123.

**Poglavlje u knjizi ili prilog u zborniku radova**

Bibliografska jedinica obavezno sadrži:

* ime i prezime autora
* naslov rada ("u navodnicima")
* iza oznake in: naslov knjige ili zbornika (*u kurzivu*)
* iza kratice ed. ime i prezime urednika izdanja
* mjesto izdanja
* izdavač
* godina izdanja
* početna i posljednja stranica rada

**Primjer**:

Darko Novaković, "Novopronađeni rukopis Benedikta Kotruljevića", in: *Dubrovčanin Benedikt Kotruljević, hrvatski i svjetski ekonomist XV. stoljeća*, ed. Vladimir Stipetić, Zagreb: HAZU i Hrvatski računovođa, 1996, 19-32.

**Novine**

Bibliografska jedinica obavezno sadrži:

* ime i prezime autora teksta (ako je tekst potpisan)
* naslov teksta ("u navodnicima")
* naslov novine (*u kurzivu*)
* broj tiskovine
* datum izdanja (u obloj zagradi)
* početna i posljednja stranica teksta

**Primjer**:

"Čudnovata zapljena", *Prava Crvena Hrvatska* 62 (19 May 1906), 3.

**Neobjavljeno arhivsko gradivo**

Kod citiranja neobjavljenog arhivskog gradiva unose se svi podaci potrebni da bi čitatelj mogao pronaći odnosni dokument:

* naziv arhiva ili druge institucije u kojoj je gradivo pohranjeno
* arhivski fond
* serija odnosno podserija (po mogućnosti i naziv i broj); za Državni arhiv u Dubrovniku po mogućnosti se rabe tradicionalni (stari) nazivi i brojevi serija
* broj kutije odnosno sveska (vol.)
* stranica odnosno list (folij); kod lista oznake r i v unose se bez razmaka.

**Primjeri**:

State Archives in Dubrovnik, *Acta Minoris Consilii*, ser. 5, vol. 19, f. 256v.

State Archives in Dubrovnik, *Leggi e istruzioni*, ser. 21.1, vol. 11a, *Liber viridis*, f. 17r.

National and University Library in Zagreb, Zbirka starih i rijetkih knjiga i rukopisa, R 4088.

**Elektronički izvori**

Pri citiranju radova u elektroničkim časopisima ili web-stranica treba po mogućnosti označiti ime autora, naslov izvora, naziv elektroničke publikacije s uputom na mrežnu stranicu (URL) i datumom kada je rad konzultiran.

**Primjer**:

Michele Ansani, "Edizione digitale di fonti diplomatiche: esperienze, modelli testuali, priorità", *Reti Medievali – Rivista* 7/2 (2006): http://www.dssg.unifi.it/\_RM/rivista/forum/Ansani.htm (accessed on 17 January 2018).

# Prvi i sljedeći citati

* **Prvi citat** je isti kao bibliografska jedinica, a nakon njega se navodi stranica na koju se referira.
* **Drugi i svaki sljedeći citat** sadrži samo inicijal imena i prezime, naslov (koji može biti u skraćenom obliku) i stranicu. Kod arhivskog gradiva navodi se naziv serije (koji može biti skraćen), broj sveska i broj folija ili stranice.

**Primjeri**:

C. Fisković, *Naši graditelji i kipari XV. i XVI. stoljeća u Dubrovniku*, 215. ili: C. Fisković, *Naši graditelji i kipari*, 215.

Lj. Karaman, "O staroj slikarskoj školi u Dubrovniku", 115.

*Reformationes*, sv. 30, f. 29r.

*Cons. Min.*, sv. 19, f. 256v.

Ako je u istoj bilješci citirano više bibliografskih jedinica, u načelu se nižu kronološkim redom kojim su objavljene.

Za dodatne primjere i ostale elemente konzultirati brojeve *Dubrovnik Annals*, počevši od 28 (2024).